Ssente za Uganda enkulu zibalibwa mu siringi era bino by’ebikulu ebikwata ku siringi ya Uganda. Ekisookera ddala siringi efulumizibwa bbanka ya Uganda enkulu era nga tulina ssente ez’empapula n’ez’ebinusu. Ssente z’ebinusu tulinamu ekinusu eky’ekikumi, eky’ebibiri ko n’eky’ebitaano. Mu ssente ez’empapula tulinamu akapapula ak’olukumi, ak’enkumi ebbiri, ek’enkumi ettaano, akoomutwalo, ek’emitwalo ebiri ssaako n’akapapula ak’emitwalo etaano. Endabika y’essente ez’empapula zino erabika bulungi ddala era baaziwunda ngabaagala okuggyayo obulungi ebirungi by’ensi Uganda. Siringi ya Uganda eno eyise mu mitendera mingi era n’enkyukakyuka nnyingi ezizze zibeerawo okuviira ddala mu mwaka lukumi mu lwenda nkaaga mu mukaaga. Mu nkyukakyuka zino, mulimu endabika y’empapula olwokwagala okulwanyisa ebucupuli.